Gylfi Þór Þorsteinsson aðgerðastjóri vegna komu flóttamanna frá Úkraínu er ánægður með hvernig til hefur tekist með móttökustöð flóttamanna í Domus Medica. Bæta þarf við skammtímahúsnæði fyrir flóttamenn sem hingað koma.
Það hefur gengið vonum framar satt best að segja við höfum verið að safna hér saman þeim stofnunum sem að koma helst að málinu lögreglu Útlendingastofnun, heilsugæslunni, fjölmenningasetri. Hjá okkur eru líka til reynslu núna Vinnumálastofnun og Sjúkratryggingar Íslands og ráðgjafastofan UN Iceland er hér hjá okkur líka þannig að þetta hefur verið bara að bætast í hópinn hjá okkur og gengið bara ljómandi vel.
Hvernig hefur gengið að finna húsnæði fyrir alla og kannski hentugt húsnæði? Það hefur gengið ágætlega satt best að segja. Við erum með töluvert af lausu skammtímahúsnæði ennþá. Við þurfum hins vegar að bæta við í því sem við höfum kallað skjól þar sem að fólk getur dvalið í svona einn til þrjá mánuði. Við þurfum að bæta við þar og erum svona á útkikkinu eins og sagt er eftir frekara húsnæði þar. Síðan eru sveitarfélögin að taka við sér og eru að taka á móti fólki og það hefur gengið ljómandi vel. Bæði í Borgarbyggð, í Reykjavík og á fleiri stöðum Akureyri meðal annars